76 Službeni list Europske unije 03/Sv. 36 31997R1780 L 252/20 SLUŽBENI LIST EUROPSKIH ZAJEDNICA 16.9.1997. UREDBA KOMISIJE (EZ) br. 1780/97 od 15. rujna 1997. o utvrđivanju detaljnih pravila za primjenu Uredbe Vijeća (EZ) br. 723/97 o provedbi programa djelovanja država članica za kontrolu izdataka Komponente za jamstva EFSJP-a KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 723/97 od 22. travnja 1997. o provedbi programa djelovanja država članica za kontrolu izdataka Komponente za jamstva  EFSJP-a (!), a posebno njezin članak 6., budući da se Uredbom (EZ) 723/97 utvrđuje kako Zajednica može doprinijeti financiranju nekih izdataka država članica za početne troškove organizacije ili reorganizacije inspekcijskih službi te troškove osposobljavanja, informiranja i opremanja djelatnika u odjelima koji su uključeni u provedbene mjere; budući da bi detaljna pravila primjene trebala navoditi za koje je izdatke moguće dobiti potporu Zajednice kako bi se osigurala ujednačena primjena sustava; budući da Komisija svake godine među državama članicama koje to zatraže raspodjeljuje doprinos Zajednice; budući da je potrebno utvrditi uvjete za takav zahtjev; budući da je dan stupanja na snagu Uredbe (EZ) br. 723/97 bio odviše kasno u godini da bi države članice mogle do 1. lipnja 1997. predati svoje programe djelovanja za 1998., kako je to propisano člankom 2. te Uredbe; budući da su mjere predviđene u ovoj Uredbi usklađene s mišljenjem Odbora EFSJP-a, DONIJELA JE OVU UREDBU: Članak 1. 1. _ Novi programi djelovanja iz članka 1. stavka 1. Uredbe (EZ) br. 723/97 ograničavaju se na kontrolne mjere koje propi- suje zakonodavstvo Zajednice koje stupa na snagu nakon 15. listopada 1996. 2. — Početni troškovi iz članka 1. stavka 2. iste Uredbe ogra- ničavaju se na troškove novih programa djelovanja koji su (!) SL L 108, 25.4.1997., str. 6. dodatak troškovima koji bi bili nastali u slučaju neprovođenja novog programa djelovanja, ne uključuju materijalne naknade inspektora, te se ograničavaju na troškove nastale unutar tri godine od stupanja na snagu ovih obveza Zajednice. 3. — ,Oprema i objekti", kako je navedeno u članku 1. stavku 2. Uredbe (EZ) br. 723/97 označavaju svu opremu za obradu podataka, uključujući softver, telekomunikacijsku opremu kao što su telefoni, teleksi i faksovi, te troškove instalacije te opreme, ne uključujući uobičajenu uredsku opremu i namještaj. 4. — Troškovi osposobljavanja i informiranja iz članka 1. stavka 2. Uredbe (EZ) br. 723/97 obuhvaćaju sve stvarne izdatke koji su rezultat organizacije tečajeva i seminara koji traju najmanje jedan dan, uključujući i honorare predavača, putne troškove djelatnika te pripadajuću dokumentaciju, kao i trošak otkrivanja specijaliziranih informacija. Članak 2. 1. — Države članice dostavljaju svoje programe djelovanja za prvu i drugu godinu primjene Uredbe (EZ) br.723/97 do kraja drugog mjeseca nakon datuma stupanja na snagu ove Uredbe. Zajednica može sufinancirati samo izdatke učinjene nakon 1. siječnja 1997. Procjene se izrađuju u skladu s tablicom u Prilogu. 2. — Unutar tri mjeseca od primitka programa djelovanja, Komisija, na temelju primljenih informacija, utvrđuje, u nacio- nalnoj valuti svake države članice, najviši iznos financijskog doprinosa Zajednice. Komisija obavješćuje predmetne države članice o svakom izdatku koji Zajednica ne može financirati i razlozima za tu odluku. 3. — Najkasnije 31. svibnja svake godine, svaka država članica Komisiji predaje pregled izdataka iz prethodne kalendarske godine. Stopa financijskog doprinosa Zajednice utvrđena u skladu s člankom 4. stavkom 2. primjenjuje se na te izdatke, koji su ograničeni iznosima navedenima u programima djelo- vanja i Komisija ih smatra prihvatljivima.